open-index/open-wikipedia-markdown huggingface dataset:
Suomen Kuvataidejärjestöjen Liitto

**Suomen Kuvataidejärjestöjen Liitto ry** on valtakunnallinen taiteilijaseurojen katto-organisaatio ja edunvalvoja, joka on perustettu vuonna 1938 Helsingissä nimellä *Suomen Kuvaamataiteilijain Liitto*. Aloitteentekijöinä toimivat Tampereen, Turun ja Viipurin taiteilijaseurat. Liiton tehtävänä oli ajaa maakuntien kuvataiteilijoiden asiaa ja tuoda kuvataidetta esille muuallakin kuin suurimmissa kaupungeissa.

Suomen Kuvataidejärjestöjen Liittoon kuuluu vuonna 2021 57 taiteilijayhdistystä. Liiton tarkoituksena on koota yhteistyöhön eri puolella Suomea toimivat kuvataidejärjestöt ja toimia niiden valtakunnallisena yhdyssiteenä kuvataiteen aseman parantamiseksi koko maassa. Jäsenjärjestöjen verkosto kattaa koko maan Ahvenanmaalta ja Hangosta aina Rovaniemelle saakka. Liiton jäsenyhdistyksiin kuuluu kymmeniä vuosia toimineita, asemansa vakiinnuttaneita vahvoja ja aktiivisia yhdistyksiä. Jäsenistössä on myös useita vastaperustettuja yhdistyksiä, joiden kansainvälinen toiminta-alue ja kulttuurinen merkitys kuvataiteen kentän aktiivisina ja kriittisinä uudistajina on huomattavasti jäsenmääräänsä suurempi. Liiton jäsenjärjestöjen toiminta on merkittävää niin alueellisen elinvoimaisuuden, paikallisen kulttuurielämän jatkuvuuden, kuvataiteen kentän uudistumisen kuin kansainvälistymisenkin kannalta.

Suomen Kuvataidejärjestöjen Liitto jakaa tietoa ja tarjoaa jäsenyhteisöilleen koulutusta, työkaluja ja neuvontapalveluita. Liitto ylläpitää toimitilojensa yhteydessä Helsingissä ikkunagalleria Galleria SEINÄ:ä ja tuottaa joka kolmas vuosi kuvataidefestivaalia. Liiton residenssitoiminta Karjalohjalla mahdollistaa jäsenyhteisöjen taiteilijoille kohtuuhintaisen loma- ja työskentelyresidenssin.

Liitto on jakanut vuodesta 1993 alkaen liiton nimeä kantavaa tunnustuspalkintoa, joka myönnetään yhteisölle tai henkilölle tunnustuksena kuvataiteen hyväksi tehdystä valtakunnallisesti merkittävästä työstä. Vuosina 1993-2017 tunnustuspalkintona myönnettiin kuvanveistäjä Raimo Heimon suunnittelemaa Taisto Ahtola -mitalia (1973). Vuonna 2019 liiton merkittävimmäksi tunnustuspalkinnoksi nousi Raimo Heinon suunnittelema professori, kuvanveistäjä Eero Hiirosen nimikkomitali (1981). Saajina ovat olleet muun muassa kuvanveistäjä Helena Hietanen, Kuvasto, taidemaalari Marjukka Paunila, Mäntän kuvataideviikot ja Savonlinnan taidelukio. 

Suomen Kuvataidejärjestöjen Liitto on yksi Suomen Taiteilijaseuran kuudesta jäsenjärjestöstä. Liitto vaikuttaa myös muiden valtakunnallisten taiteilijayhteisöjen välisissä yhteistyöelimissä ja hallituksissa edustuksien ja edustajistojen kautta.

## Katso myös
* Kuvasto
* Suomen Taiteilijaseura

## Kirjallisuutta
* Hirvonen, Harri: *Kuvataiteilijain aseman parantamiseksi. Suomen Kuvataidejärjestöjen Liitto 1938–2008*, SKjL 2008.

## Lähteet

## Aiheesta muualla
*  Suomen Kuvataidejärjestöjen Liiton verkkosivut
Soissonsin taistelu

**Soissonsin taistelu** voi tarkoittaa seuraavia ranskalaisen Soissonsin kaupungin lähistöllä käytyjä taisteluja:

* Soissonsin taistelu - vuonna 486 frankkien ja länsiroomalaisten välillä käyty taistelu.
* Soissonsin taistelu - vuonna 718 neustrialaisten ja akvitanialaisten liittouman austrasialaisia vastaan käymä taistelu.
* Soissonsin taistelu - vuonna 923 käyty taistelu, jossa Normandian viikinkikuningas Robert I kuoli, ja Burgundin herttua Rudolfin joukot vangitsivat Kaarle III Yksinkertaisen.
* Soissonsin taistelu - vuonna 1918 ensimmäisen maailmansodan taistelu, joka käytiin yhdysvaltalaisten ja saksalaisten joukkojen välillä.
Masque

**Masque** on yhdysvaltalaisen Kansas-yhtyeen syyskuussa 1975 julkaistu kolmas studioalbumi.

## Kappaleet
#
#
#
#
#
#
#
#
**Vuonna 2001 julkaistun CD-version bonuskappaleet (Epic Records) :**
#
#

## Kokoonpano
*Phil Ehart &ndash; rummut, Moog-rumpu, lyömäsoittimet
*Dave Hope &ndash; bassokitara
*Kerry Livgren &ndash; soolokitara, rytmikitara, akustinen kitara, piano, klavinetti, Moog- ja ARP-syntetisaattorit
*Robby Steinhardt &ndash; viulu, laulu
*Steve Walsh &ndash; urut, piano, klavinetti, Moog-syntetisaattori, congarumpu, laulu
*Rich Williams &ndash; soolo- ja rytmikitara

## Lähteet
Mikko Kivinen (pituushyppääjä)

**Mikko Antero Kivinen** (s. 16. tammikuuta 1988 Lohtaja) on suomalainen pituushyppääjä. Hän edustaa Lohtajan Veikkoja ja häntä valmentaa Timo Kivinen. Vuosina 2012–2014 Kivinen edusti Esbo Idrottsföreningia.

Alle 23-vuotiaiden Euroopan-mestaruuskilpailuissa 2009 Kaunasissa Kivinen hyppäsi kolmanneksi tuloksella 785&nbsp;cm. Aikuisten EM-kilpailuissa Helsingissä 2012 Kivinen karsiutui tuloksella 769&nbsp;cm.

Kivisen ennätys on 802&nbsp;cm, jonka hän hyppäsi Jämsässä pituushyppykarnevaaleissa 16. kesäkuuta 2012 sijoittuen toiseksi myötätuulessa 832&nbsp;cm hypänneen Roni Ollikaisen jälkeen. Hallissa hän on hypännyt 773&nbsp;cm Turussa 1. maaliskuuta 2009. Kolmiloikassa hänen ennätyksenä on Söderhamnissa, Ruotsissa 4. syyskuuta 2010 hypätty 16,10&nbsp;m.

## Aikuisten SM-mitalit

*Ulkoradoilla
**Hopeaa 2009 (pituus 777)
**Hopeaa 2011 (kolmiloikka 15,48)
**Pronssia 2008 (pituus 748)
**Pronssia 2011 (pituus 789)
**Pronssia 2015 (pituus 772)

*Sisäradoilla
**Hopeaa 2016 (pituus 750)
**Pronssia 2006 (3-loikka 15,00)
**Pronssia 2010 (pituus 756)

## Ennätykset

*Ulkoradoilla
**100 m 10,95 (2012)
**200 m 23,80 (2004)
**Korkeus 181 (2005)
**Pituus 802 (2012)
**3-loikka 16,10 (2010)

*Sisäradoilla
**60 m 7,02 (2009)
**200 m 23,79 (2004)
**Korkeus 175 (2004)
**Pituus 773 (2009)
**3-loikka 16,02 (2011)

## Lähteet
* 
### Viitteet
Kari Bergqvist

**Kari Bergqvist** (s. 4. huhtikuuta 1957 Karhula) on entinen suomalainen jalkapalloilija.

Puolustajana pelannut Bergqvist edusti urallaan 2. divisioonassa pelannutta Kotkan Jäntevää 1975–1977 ja 1. divisioonassa sekä mestaruussarjassa pelannutta Kotkan Työväen Palloilijoita 1978–1983. Hän voitti KTP:ssa Suomen Cupin 1980. Kaikkiaan Bergqvist pelasi viiden kauden aikana 116 pääsarjatason ottelua, joissa hän teki kaksi maalia.

Suomen maajoukkueessa Bergqvist pelasi vuosina 1980–1981 yhteensä 6 maaottelua.

## Lähteet
Singer of the World

**Singer of the World**, myös **Cardiffin laulukilpailu** ja **BBC Cardiff Singer of the World competition**, on  Britanniassa Walesin Cardiffissa pidettävä BBC:n järjestämä laulukilpailu. Kilpailu on maailman arvostetuimpia laulukilpailuja. 

Cardiffin laulukilpailu järjestetään joka toinen vuosi. Ensimmäinen kilpailu järjestettiin 1983, ja sen voitti Karita Mattila. Vuonna 2003 kilpailun voitti Tommi Hakala. Palkintona pokaalin lisäksi on 15 000 puntaa ja mahdollisuus työsuhteeseen BBC:n ja Walesin kansallisoopperan kanssa.

## Kilpailun voittajat
* Karita Mattila 1983
* David Malis 1985
* Valeria Esposito 1987
* Dmitri Hvorostovski 1989
* Lisa Gasteen 1991
* Inger Dam-Jensen 1993
* Katarina Karnéus 1995
* Guang Yang 1997
* Anja Harteros 1999
* Marius Brenciu 2001
* Tommi Hakala (Suomi, baritoni) 2003 
** Muut finalistit 2003: Elena Manistina (Venäjä, mezzosopraano), Erin Wall (Kanada, sopraano), Markus Werba (Itävalta, baritoni), Angela Marambio (Chile, sopraano).
* Nicole Cabell 2005
* Shenyang 2007
* Jekaterina Štšerbatšenko 2009
* Valentina Naforniţă 2011
* Jamie Barton 2013
* Nadine Koutcher 2015
* Catriona Morison 2017

## Lähteet

## Aiheesta muualla
*Kilpailun sivusto
Päivä (täsmennyssivu)

**Päivä** voi tarkoittaa seuraavia:
* päivä, varsinkin ajanlaskussa sama kuin vuorokausi
* päivä, vuorokauden valoisa osa 
* päivä, aurinko
* päivä, työelämässä toisinaan sama kuin työpäivä
* Päivä, vuosina 1907–1911 ilmestynyt kulttuurilehti
* Päivä, naisen etunimi
* Päivä Osakeyhtiö, kristillinen kustantamo
Otto Kilpi

**Otto Eemeli Kilpi** (s. 29. maaliskuuta 1987 Vihti) on suomalainen pika-aitajuoksija ja pituushyppääjä. Hän edusti Nokian Urheilijoita vuoteen 2013 saakka ja sen jälkeen Jyväskylän Kenttäurheilijoita. Häntä valmensi urallaan Tapani Keränen ja Harri Kilpi.

Kilpi karsiutui 2006 Pekingin alle 20-vuotiaiden MM-kilpailuissa 110 metrin aitajuoksun välierissä. Hän sijoittui samassa lajissa seitsemänneksi Debrecenin alle 23-vuotiaiden EM-kilpailuissa 2007. Hän karsiutui pituushypyn loppukilpailusta saman ikäluokan EM-kilpailuissa Kaunasissa 2009. Hän karsiutui Barcelonan EM-kilpailuissa 2010 pituushypyn loppukilpailusta tuloksella 790 cm. Pariisin EM-hallikisoissa 2011 hän karsiutui loppukilpailusta tuloksella 727 cm.

60 metrin aitajuoksussa Kilven ennätys on 7,88 s, jonka hän juoksi Lahdessa 16. helmikuuta 2008. 110 metrin aidoissa hänen paras aikansa on Lappeenrannassa 3. elokuuta 2008 juostu 14,04 s. Hänen pituusennätyksensä on 796 cm, jonka hän hyppäsi Jämsässä 3. heinäkuuta 2010. Hallissa hän on hypännyt 774 cm Tampereella 4. helmikuuta 2012.

Kilpi lopetti kilpailu-uransa vuonna 2019. Hänet valittiin vuonna 2020 Jyväskylän Kenttäurheilijoiden valmennuspäälliköksi.

## Aikuisten SM-mitalit

*Ulkoradoilla
**Pronssia 2008 (110 m aidat 14,24)
**Pronssia 2009 (110 m aidat 14,28)
**Pronssia 2009 (pituus 768)
**Pronssia 2013 (pituus 776)

*Sisäradoilla
**Kultaa 2011 (pituus 773)
**Hopeaa 2008 (60 m aidat 7,93)
**Hopeaa 2010 (pituus 762)
**Hopeaa 2018 (60 m aidat 8,28)
**Pronssia 2008 (pituus 742)
**Pronssia 2009 (60 m aidat 8,02)
**Pronssia 2012 (pituus 761)

## Henkilökohtaiset ennätykset

*Ulkoradoilla
**100 m 11,16 (2007)
**200 m 22,68 (2008)
**110 m aidat 14,04 (2008)
**Korkeus 206 (2007)
**Pituus 796 (2010)

*Sisäradoilla
**60 m 7,06 (2005)
**200 m 22,93 (2007)
**60 m aidat 7,88 (2008)
**Korkeus 211 (2005)
**Pituus 774 (2012)

## Lähteet
Kari Tolvanen

**Kari Tapani Tolvanen** (s. 24. heinäkuuta 1961 Helsinki) on suomalainen poliitikko, Kansallisen kokoomuksen kansanedustaja (2011–2023) ja rikosylikomisario, joka toimi Helsingin poliisin väkivaltarikosyksikön eli ns. murharyhmän päällikkönä vuosina 2001–2011. Vuosina 2015–2019 Tolvanen toimi eduskunnan lakivaliokunnan puheenjohtajana.

Tunnettuja Tolvasen johdolla tutkittuja rikostapauksia ovat olleet esimerkiksi Helsinki Shooting Club -ampumaradan kolmoissurman tutkinta vuonna 1999 ja Jari Aaltosen murhan tutkinta. Kevätkesän 2009 ensimmäisen suomalaisen kidnappaustapauksen selvittelyn myötä Tolvanen oli julkisuudessa tiedottamassa tapauksen tutkinnan edetessä. Tolvanen on toiminut vuodesta 2000 Helsingin väkivaltarikosyksikön johtajana.

Tolvanen on puhunut julkisuudessa myös äänekkäästi lasten ja ikäihmisten pahoinpitelyistä ja kaltoinkohteluista sekä mielenterveyspalveluiden resurssien lisäämistarpeesta. Helsingin seudun mielenterveysseura myönsi mielenterveyden tunnustuspalkinnon Tolvaselle vuonna 2010. Hänet valittiin vuonna 2014 Mielenterveyden keskusliiton puheenjohtajaksi.

Tolvanen on kuulunut Jari Aarnion ystäväpiiriin ja muun muassa hyväksynyt Aarnion talon ikkunoiden panssarilasituksen laskuja.

## Poliittinen ura
Tolvanen valittiin kokoomuksen kansanedustajaksi vuoden 2011 eduskuntavaaleissa Uudenmaan vaalipiiristä 5 879 äänellä.

Eduskunnassa hän on varsinaisena jäsenenä tarkastusvaliokunnassa ja lakivaliokunnassa sekä varajäsenenä hallintovaliokunnassa sekä puolustusvaliokunnassa.

Kari Tolvasen johtama mielenterveyspoliittinen neuvottelukunta ehdotti kesäkuussa 2012 pysyvän vakavien henkirikosten tutkintalautakunnan perustamista Suomeen ottamalla mallia ilma- ja maantieliikenteestä, joissa kaikki kuolemaan johtaneet onnettomuudet tutkitaan perusteellisesti. Ehdotuksen taustalla olivat lukuisat Suomessa sattuneet perhesurmat sekä Jokelan, Kauhajoen ja Hyvinkään ampumistapaukset. 

Tolvanen jätti eduskunnan vuoden 2023 vaaleissa.

## Näkemykset
### Seksuaali- ja sukupuolipolitiikka
Tolvanen äänesti eduskunnassa sukupuolineutraalia avioliittolakia vastaan marraskuussa 2014.

## Lähteet

## Aiheesta muualla
* Kotisivut 
*
Espanjan alle 21-vuotiaiden jalkapallomaajoukkue

**Espanjan alle 21-vuotiaiden jalkapallomaajoukkue** on Espanjan jalkapalloliiton hallinnoima kansallinen alle 21-vuotiaiden jalkapallojoukkue. Espanja on voittanut neljästi Euroopan-mestaruuskilpailut, vuosina 1986, 1998, 2011 ja 2013. Lisäksi joukkue on voittanut kahdesti hopeaa ja pronssia, muista maajoukkueista ainoastaan Italia on menestynyt paremmin.

## Menestys arvokilpailuissa
**Euroopan-mestaruuskilpailut**
* 1978 – *Karsiutui. Sijoittui 3:n joukkueen karsintalohkossa toiseksi*
* 1980 – *Karsiutui. Sijoittui 3:n joukkueen karsintalohkossa toiseksi*
* 1982 – Puolivälierät
* 1984 – **Hopeaa**
* 1986 – ***Mestari***
* 1988 – Puolivälierät
* 1990 – Puolivälierät
* 1992 – *Karsiutui. Sijoittui 5:n joukkueen karsintalohkossa kolmanneksi*
* 1994 – **Pronssia**
* 1996 – **Hopeaa**
* 1998 – ***Mestari***
* 2000 – **Pronssia**
* 2002 – *Karsiutui. Sijoittui 5:n joukkueen karsintalohkossa toiseksi. Hävisi karsintapudotuspelit Portugalille*
* 2004 – *Karsiutui. Sijoittui 5:n joukkueen karsintalohkossa ensimmäiseksi. Hävisi karsintapudotuspelit Ruotsille*
* 2006 – *Karsiutui. Sijoittui 6:n joukkueen karsintalohkossa kolmanneksi*
* 2007 – *Karsiutui. Sijoittui 3:n joukkueen karsintalohkossa ensimmäiseksi. Hävisi karsintapudotuspelit Italialle*
* 2009 – 1. kierros
* 2011 – ***Mestari***
* 2013 – ***Mestari***

## Pelaajat

### Nykyinen joukkue

:*[[Jalkapallon alle 21-vuotiaiden Euroopan-mestaruuskilpailut 2017|Vuoden 2017 Euroopan-mestaruuskilpailuihin]] valittu joukkue*:

### Eniten otteluita

**Huomio:** *Joukkueet*, joita pelaaja on edustanut alle 21-vuotiaiden maajoukkueessa pelaamanaan aikana.

### Eniten maaleja

**Huomio:** *Joukkueet*, joita pelaaja on edustanut alle 21-vuotiaiden maajoukkueessa pelaamanaan aikana.

## Entisiä päävalmentajia
*  Luis de la Fuente (2018-2022)
*  Julen Lopetegui (2012–2014)
*  Luis Milla (2010–2012)
*  Juan Ramón López Caro (2008–2010)
*  Iñaki Sáez (1996–2002, 2004–2008)
*  Luis Suárez Miramontes (1980–1982)

## Lähteet

## Aiheesta muualla
* Espanjan kuninkaallinen jalkapalloliitto 
* Espanjan alle 21-vuotiaiden maajoukkue Soccer-Spain -sivustolla
Fragkokástello

**Fragkokástello** (; usein transl. *Frangokástello*) on Kreikan kylä, joka sijaitsee Kreetan saarella ja kuuluu Sfakián kuntaan, Chanián alueyksikköön ja Kreetan alueeseen. Kylän väkiluku on 148 (vuonna 2011).

Fragkokástello sijaitsee Välimereen kuuluvan Libyanmeren rannalla Kreetan etelärannikolla noin 55 kilometriä lounaaseen Réthymnosta ja noin 80 kilometriä kaakkoon Chaniásta. Chóra Sfakíoniin matkaa on noin 13 kilometriä. Kylä on rakennettu kapealle rannikkotasangolle Lefká Óri -vuorten eteläpuolella. Se on osa Patsianóksen kyläyhdyskuntaa.

Kylän paikalla on ollut asutusta jo esihistoriallisella ajalla sekä edelleen roomalaisella kaudella. Kylän lähellä sijaitsevat kahden varhaiskristillisen basilikakirkon jäänteet 500-luvun jälkimmäiseltä puoliskolta, mikä kertoo paikan olleen merkittävä vielä varhaisella bysanttilaisella kaudella. Ne on nimetty paikalla olevien myöhempien kirkkojen, Pyhän Niketaksen kirkon (*Ágios Nikítas*) ja Arkkienkeli Mikaelin kirkon (*Ágios Astrátigos*) mukaan. Koko paikka tunnettiin pitkään ensin mainitun kirkon mukaan nimellä *Ágios Nikítas*. Asutus on oletettavasti hylätty saaren arabivalloituksen aikoihin 600-luvulla.

Fragkokástellon kylä tunnetaan ennen kaikkea sille nimensä antaneesta Fragkokástellon linnasta (”Frankkien linna”). Se rakennettiin venetsialaisvallan aikana vuonna 1371, ja siitä on nykyisin jäljellä enää neljä kulmatornia ja seinät. Kylän lähellä on lukuisia hyviä uimarantoja, ja yksi niistä on heti linnan kohdalla. Kylässä on myös muun muassa huoneiden vuokraajia, kalastussatama, supermarketti, linja-autopysäkki ja tavernoja.

Kylän lähellä sijaitsee myös Pyhän Kharalampoksen luostari (*Moní Agíou Charalámpous*).

## Lähteet

## Aiheesta muualla
Niran Baibulat

**Niran Baibulat** (s. 1960 Tampere) on helsinkiläinen kuva- ja tekstiilitaiteilija. Hän yhdistelee taiteessaan tekstiilimenetelmiä ja erilaisia materiaaleja. Hänet valittiin Vuoden tekstiilitaiteilijaksi 2007.

Suomen tataarivähemmistöön kuuluvan Baibulatin teokset käsittelevät muun muassa perhesiteitä ja naisen elämänpiiriä. Baibulat tuli tunnetuksi 1990-luvun lopulla teoksillaan, joissa hän hyödynsi erilaisia löydettyjen esineiden jäänteitä, kuten lasinpalasia, pitsiliinojen osia ja rikkoontuneita astioita. Teoksissaan hän muun muassa virkkasi hajonneen posliinikupin ehjäksi. Baibulatin teokset käsittelevät usein myös ympäristökysymyksiä ja kaupunkitilan muutoksia. Materiaalivalinnat, yksinkertaiset käsityötekniikat ja huumori ovat Baibulatin taiteen tunnusmerkkejä. 

Baibulat suorittaa parhaillaan kuvataiteen tohtorin opintoja Taideyliopiston Kuvataideakatemian kuvataiteen tohtorin koulutusohjelmassa (KuT). Baibulatin tutkimusaiheena on *Vihreä talo, löydettyjä paikkoja* (Green House, Found Sites). 

Baibulat on Helsingin taiteilijaseuran, Suomen kuvanveistäjäliiton, Kuvaston, Muun ja Texon jäsen. Hänelle myönnettiin taiteilijaeläke 2025.

## Lähteet

## Aiheesta muualla
* Niran Baibulatin verkkosivut
* 
*
Konrad Frey

**Konrad Frey** (24. huhtikuuta 1909 Bad Kreuznach – 24. toukokuuta 1974 Bad Kreuznach) oli saksalainen telinevoimistelija ja olympiavoittaja.

Freyn voimistelu-uran ehdoton huippukohta osui Berliinin kotiolympialaisiin 1936, jolloin hän voitti peräti kuusi mitalia: kultaa hevoselta, nojapuilta ja joukkuekilpailusta, hopeaa rekiltä ja pronssia moniottelusta sekä permannolta. Saaliillaan hän oli kotikisojen menestynein saksalainen urheilija. Muuten Freyn arvokisamitalisaalis jäi vaatimattomaksi: vuoden 1934 MM-kilpailuista hän saavutti pronssia Saksan joukkueessa.

Frey voitti Saksan mestaruuden moniottelussa vuosina 1932, 1935 ja 1937. Toisen maailmansodan jälkeen hän palasi varsinaiseen ammattiinsa, opettajaksi. 

## Aiheesta muualla
*
*Profiili  Sports-Reference LLC.
C. P. Snow

**Charles Percy Snow** (15. lokakuuta 1905 – 1. heinäkuuta 1980) oli englantilainen fyysikko ja kirjailija. Hän hoiti useita tehtäviä myös brittihallinnon palveluksessa. 

Snow on kirjoittanut 11-osaisen romaanisarjan *[[Strangers and Brothers]]*, jonka pohjalta on tehty televisiosarja *Veljet ja muukalaiset*, sekä tietokirjan *Kaksi kulttuuria* vuonna 1959 pitämänsä luennon pohjalta, jossa hän tarkasteli tieteilijöiden ja "kirjallisten intellektuellien" välistä juopaa.

Kahden kulttuurin käsitteeseen on sittemmin usein viitattu keskusteltaessa tieteen asemasta yhteiskunnassa sekä erityisesti luonnontieteiden ja humanististen tieteiden välisestä suhteesta.

Snow oli paroni ja sai CBE -arvon.

Sknow'n puoliso oli kirjailija Pamela Hansford Johnson.

## Teokset
* The New Men
* The Affair
* Corridors of Power

### Suomennettu teos
* 

## Lähteet

## Aiheesta muualla
* Are We Beyond the Two Cultures?, Seed , 7.5.2009
* Kaksi kulttuuria - keskustelua humanistien ja luonnontieteilijöiden välisestä juovasta, Yle Elävä arkisto
Terttu Jurvakainen

**Terttu Kaarina Jurvakainen** (s. 17. heinäkuuta 1939 Muhos) on suomalainen taidemaalari, runoilija ja kesänäyttelyiden järjestäjä. Jurvakainen tekee voimakkaita ja värikylläisia maalauksia. Hän valmistui kansakoulunopettajaksi 1966.

Jurvakainen opiskeli grafiikkaa Helsingin työväenopistossa Erkki Hervon johdolla vuosina 1966–1967, Vapaassa taidekoulussa vuosina 1966–1967 ja kävi taidemaalauskurssin Limingan taidekoulussa vuonna 1965. Hän debytoi taiteilijana Helsingissä vuonna 1967.

Hän on pitänyt runsaasti taidenäyttelyitä myös ulkomailla ja julkaissut useita runokokoelmia. Runoilijana hän voitti J. H. Erkon palkinnon vuonna 1968. Jurvakainen on julkaissut kolmetoista runokokoelmaa. Joissakin niissä on mukana kuvia hänen maalauksistaan.

Runoilijana ja kuvataiteilijana Jurvakainen on palkittu taidepalkinnoilla ja apurahoilla. Vuonna 2009 hänet vihittiin Oulun yliopiston kasvatustieteen tiedekunnassa kunniatohtoriksi, Vuonna 2010 hän lahjoitti 26 teostaan Oulun yliopistolle. Vuonna 1993 hän lahjoitti Muhoksen Terveyskeskukselle 29 maalausta.

Jurvakainen on Taidemaalariliiton ja Oulun taiteilijaseura 63 Ry:n jäsen.

## Taidegalleria Terttu Jurvakainen

Jurvakainen on pitänyt Muhoksella yksityistä Taidegalleria Terttu Jurvakainen -nimistä taidegalleriaa  45 vuotta ja on kutsunut vuosittain galleriansa kesänäyttelyihin tunnettuja ja nousevia taiteilijoita.

Hänen ensimmäisestä yksityisnäyttelystään on kulunut yli 50 vuotta. Näyttely oli Helsingissä Bulevardilla Bäcksbackan Taidesalongissa 1968. Hän on pitänyt lukuisia näytelyitä Suomessa ja ulkomailla sekä osallistunut moniin yhteisnäyttelyihin Suomessa ja ulkomailla.

## Kaunokirjalliset teokset
*  *Anna minun avata ovi*, runokokoelma 1978
* *Meillä on sama matka*, 1980
* *Valoisa hiljaisuus*, 1983
* *Varjo varjolta poissa*, 1986
* *Anna minulle yksinäisyyttä*, 1989
* *Syvällä veden kirkas*, 1991
* *Silmät että näkisit*, 1997
* *Kirjeitä hänelle jota ei ole*, 1999
* *Silmissä auringon oranssi*, runokokoelma 2005
* *Yön kukat*, runokokoelma 2012
* *Voiko ääneen sanoa* 2014
* *Valo halkaisee pimeyden* 2017
* *Valon reualla* 2022

## Kirjallisuutta
* *Valon ja värin maalari • The Painter of Light and Colour*, 2008. .
* Romaani: *Hiljaisuuden talo*, 2006. .
* Romaani: *Hidas kevät pitkät varjot*, 2011. .

## Lähteet

## Aiheesta muualla
*
*Terttu Jurvakainen Oulun taiteilijaseura 63 Ry:n sivuilla 
*Taidegalleria - Cafe Terttu Jurvakainen
*Terttu Jurvakainen artnetissä
Michael Levitt

**Michael Levitt** voi tarkoittaa ainakin seuraavia:

*Michael D. Levitt, yhdysvaltalainen gastroenterologi
*Michael Levitt, yhdysvaltalainen laskennallisen biologian professori
*Michael Levitt (s. 1968), yhdysvaltalainen televisiotuottaja.
Scooby-Doo: Merirosvoja, ohoi!

**Scooby-Doo: Merirosvoja, ohoi!** () on vuonna 2006 suoraan DVD:lle julkaistu yhdysvaltalainen animaatioelokuva, joka perustuu animaatiosarjaan Scooby-Doohon. Se oli samalla järjestyksessään kymmenes suoraan DVD:lle julkaistu Scooby-Doon elokuvasarjassa, jonka aloitti *[[Scooby-Doo ja saaren zombiet]]* vuonna 1998. Elokuvan ohjasi Chuck Sheetz ja käsikirjoittivat Margaret M. Dean, Jed Elinoff, sekä Scott Thomas. Pääosassa ääninäyttelivät Frank Welker, Casey Kasem, Mindy Cohn ja Grey DeLisle.

## Äänirooleissa
Taidegalleria Terttu Jurvakainen

**Taidegalleria Terttu Jurvakainen** on yksityinen taidegalleria, jota taidemaalari Terttu Jurvakainen on pitänyt Muhoksella yli neljäkymmentä vuotta. Galleria sai alkunsa vuonna 1977, kun Terttu Jurvakaisen isä talousneuvos Antti Jurvakainen päätti tyttärensä toivomuksesta rakentaa kotiinsa tilat, jonne taidemaalaritytär saisi teoksensa esille. Gallerian kahvio-osa on rakennettu vuonna 1986 ja uusin pääty avattiin vuonna 1997. Gallerian sisäänpääsy on maksullinen.

## Kesänäyttelyitä ja kulttuuritapahtumia
Taidegalleria Terttu Jurvakainen on järjestänyt kesänäyttelyitä 1970-luvun loppupuolelta alkaen vuosittain. Kesänäyttelyissä on esillä Jurvakaisen ja kutsuttujen taiteilijoiden teoksia ja gallerian kesänäyttelystä on tullut jo käsite. Näyttelytoiminnan lisäksi galleria on vuosikymmenien ajan toiminut monien kulttuuritilaisuuksien tapahtumapaikkana ja siellä järjestetään myös konsertteja.

Galleriassa on näyttelytilaa 600&nbsp;m² ja näyttelytilaan sisältyy  myös kahvio. Galleria on avoinna kesäisin 16. kesäkuuta - 31. elokuua ke-su kello 12-17. .

## Kirjallisuutta
*Terttu Jurvakainen valon ja värin maalari = The Painter of Light and Colour, 2008 

## Lähteet

## Aiheesta muualla
*Taidegalleria - Cafe Terttu Jurvakainen
Soissonsin taistelu (923)

**Soissonsin taistelu** oli Ranskan kuninkuudesta käytyyn sotaan liittynyt taistelu, joka käytiin 15. kesäkuuta 923. 

Frankkien kuninkaan Odon kuoltua vuonna 898 Kaarle III Yksinkertainen kruunattiin hänen seuraajakseen. Vuoteen 921 mennessä Kaarlen ja ranskalaisylimysten sekä papiston välit olivat tulehtuneet. Kaarle oli liittänyt Lothringenin kuningaskuntaansa 911 ja ottanut tuolloin neuvonantajakseen Haganon, paikallisen aatelisen. Haganolla nähtiin olevan liikaa vaikutusvaltaa ja lisäksi Kaarlen koettiin suosivan Lothringenia. Joukko vaikutusvaltaisimpia länsifrankkiylimyksiä nousi kapinaan Kaarle III:a vastaan seuraavana vuonna. Odon nuorempi veli Robert I liittyi kapinaan ja johti armeijan kuningasta vastaan. Kaarle pakeni Lothringeniin, ja kapinalliset kruunasivat Robertin kuninkaaksi kesäkuussa 922.

Ollessaan maanpaossa Kaarle ei jäänyt kuitenkaan toimettomaksi, vaan kokosi Saksan kuninkaan Henrik I Linnustajan
tukemana suuren armeijan. Keväällä 923 hän marssi joukkoineen takaisin.

## Taistelu

Kruununtavoittelija Robertin joukot olivat leiriytyneet Soissonsiin. Kaarle marssitti joukkonsa sinne ja hyökkäsi sunnuntaina 15. kesäkuuta 923. Käydyn taistelun kerrotaan olleen suuri. Tarinan mukaan Kaarle ja Robert kävivät taistelun aikana oman kaksintaistelun, joka päättyi Kaarlen voittoon ja Robertin kuolemaan. Todennäköisesti Robertin tappoivat kuitenkin tavalliset sotilaat. Laillinen kuningas oli saavuttanut etulyöntiaseman, mutta Robertin poika Hugues Suuri onnistui kokoamaan rivit ja kääntämään taistelun kapinallisten voitoksi. Kaarle joutui pakenemaan henkensä kaupalla, sillä Hugues Suuri, Robertin miehet ja häntä kannattaneet ylimykset pyrkivät sinnikkäästi surmaamaan Kaarlen. Kaarle pakeni aina Belgiaan saakka.

## Seuraukset
Pako edelsi kuninkaan lopullista suistumista vallasta. Kaarlen palatessa Belgiasta Vermandoisin herttua Herbert II houkutteli tämän vieraaksi linnaansa Saint-Quentiniin, joka sijaitsi Sommen varrella. Herbert oli yksi Kaarlea vastaan kapinoineista ylimyksistä, mutta nyt hän vannoi kuninkaan olevan turvassa. Kaarle luotti Herbertiin, mikä oli virhe, sillä tämä pidätti kuninkaan ja sulki hänet vankilaan loppuiäkseen.

Heinäkuussa 923 Robert I:n vävypoika, Burgundin herttua Rudolf kruunattiin kuninkaaksi. Rudolf pani pian vankilassa olleen Kaarlen viralta.

Saksan kuninkaan Henrik I Linnustajan tuki Kaarlelle ei ollut ollut pyyteetön. Henrik oli laskelmoinut kruunusta käydyn sodan heikentävän frankkeja. Hän onnistui valtaamaan Lothringenin takaisin Saksalle vuonna 925.

## Lähteet
Hamburger Concerto

**Hamburger Concerto** on alankomaalaisen progressiivista rockia soittavan Focus-yhtyeen huhtikuussa 1974 julkaistu neljäs studioalbumi. Se nousi Britanniassa listasijalle 20.

Nimikappale perustuu Johannes Brahmsin teokseen *[[Variaatioita erääseen Haydnin teemaan]]*. Kappaleeseen on myös sisällytetty kaksi ensimmäistä säkeistöä alankomaalaisesta joululaulusta *[[O Kerstnacht, schoner dan de dagen]]*, joka esiintyy noin 15 minuutin kohdalla.

## Kappalelista
### LP-julkaisu, 1974

### CD-julkaisu, 1988

## Kokoonpano
*Thijs van Leer – kosketinsoittimet, huilu, laulu
*Jan Akkerman – kitara
*Bert Ruiter – bassokitara
*Colin Allen – rummut

## Lähteet
Michael D. Levitt

**Michael David Levitt** (tunnetaan myös lempinimellä *Dr. Fart*) on yhdysvaltalainen gastroenterologi, jota pidetään eräänä maailman johtavista suolikaasujen tutkijoista. Hän on julkaissut alallaan yli 300 tieteellistä artikkelia.

## Ura
Levitt väitteli lääketieteen tohtoriksi Minnesotan yliopistossa. Hän työskenteli opiskeluaikanaan myös Beth Israel Hospitalissa, Bostonissa, jossa hänen ohjaajanaan toimi muun muassa kuuluisa gastroenterologi Franz Ingelfinger. Ingelfinger suositteli nuorelle Levittille suolikaasujen tutkimusta, koska kukaan ei ollut vielä tutkinut aihealuetta tosissaan.

Hän liittyi Minnesotan yliopiston lääketieteelliseen tiedekuntaan 1971 ja hänet nimitettiin lääketieteen professoriksi 1975 samassa yliopistossa. Vuonna 1978 Levitt nimitettiin *Minneapolis Veteran Affairs Medical Center*in tutkimusjohtajaksi.

Levittin tutkimus on keskittynyt gastroenterologiaan ja hän on julkaissut tai ollut kanssakirjoittajana yli 300 alansa tieteellisessä artikkelissa. Levitt on toiminut myös useiden lääketieteellisten julkaisujen toimituskunnissa, sekä *American Pancreatic Association*in puheenjohtajana. Vierailuluennoitsijana Levitt on toiminut sekä sairaaloissa että yliopistoissa kotimaansa lisäksi muun muassa Australiassa, Ruotsissa, Britanniassa, Neuvostoliitossa, Saksassa, Espanjassa ja Alankomaissa.

## Vaikutus
Levittin ryhmän tutkimus on vaikuttanut muun muassa paksusuolen tähystysmenetelmiin. Paksusuolen suolikaasut voivat olla herkästi syttyviä, minkä Levittin ryhmä aikanaan totesi. Hänen ryhmänsä kehitti nestehoidon, jolla potilas voi vapautua suolikaasuista ennen paksusuolen tähystystä, ja toimenpide tapahtuu turvallisesti. Levittin ryhmän suolikaasututkimukset ovat myös avaamassa uusia uria Colitis ulcerosan ja koliikin syiden tutkimukseen.

## Tunnustuksia
**Distinguished Achievement Award*, American Gastroenterology Association, 1986
**The Miles and Shirley Fiterman Foundation Joseph B. Kirsner Award for Distinguished Achievement of Clinical Research in Gastroenterology*, 1998
**The Janssen Award in Gastroenterology*, 2000, elämäntyöstä ruuansulatuselimistön tutkimisessa.

## Lähteet
Maria Duncker

**Maria Duncker** (s. 1963) on suomalainen kuvanveistäjä, performanssi- ja videotaiteilija. Hän on opiskellut Kuvataideakatemiassa vuosina 1988–1992 ja Taideteollisessa korkeakoulussa 1985–1988. Duncker oli Ars Fennica -palkintoehdokkaana vuonna 2008.

Dunckerin *Kansallispuvut* -sarjan teoksissa vuonna 1998 materiaalina oli muovikasseja, jotka oli ommeltu kansallispukujen tapaan. Duncker järjesti Vera Nevanlinnan kanssa myös ajeluja liikkuvassa camera obscurassa vuosina 2000 ja 2001. *Pilluralli*- ja *Big City* -nimisissä teoksissa yleisö matkusti pakettiautossa, jonka takaosa oli pimennetty, ja camera obscura -aukkojen kautta auton seinille heijastui ohi vilistäviä maisemia ylösalaisin.

## Lähteet

## Aiheesta muualla
* Maria Duncker Ars Fennican sivuilla 
* Maria Duncker AV-Arkin sivuilla
*
Nanjingin yliopisto

**Nanjingin yliopisto** (; arkikielessä 南大, Nándà) on Nanjingissa Kiinassa sijaitseva kansallinen yliopisto, jota pidetään yhtenä maan parhaista ja opiskelija-aineksen suhteen valikoivimmista. Sen historia johtaa vuoteen 258, Yong'anin ajan ensimmäiseen vuoteen ja Wu-kuningaskuntaan, jolloin keisari Sun Xiu perusti yliopiston ja nimitti sen johtajaksi Wei Zhaon. Näin tulkiten Nanjingin yliopisto olisi yksi maailman vanhimmista korkeakouluista. Nykyisen kaltaiseksi moderniksi kiinalaisyliopistoksi se kehittyi kuitenkin varhain 1920-luvulla. Yliopisto itse ilmoittaa perustamisvuodekseen vuoden 1902.

Nykyään yliopistolla on kolme kampusaluetta Nanjingissa, joista tunnetuimmat ovat Guloun kampus (Guloun piirissä) ja Xianlinin kampus (Qixian piirissä, linnuntietä noin 18 kilometriä Guloun kampuksesta itäkoilliseen). Lisäksi yliopistoon kuuluu Pukoun kampus (noin 14 kilometriä Guloun kampuksesta pohjoisluoteeseem).

Nanjingin yliopisto on ollut kiinalaisyliopistojen edelläkävijöitä opetuksen ja tutkimuksen kehityksessä. Siellä otettiin ensimmäisenä käyttöön opiskelijalähtöinen opetustapa. Nanjingin yliopisto oli myös ensimmäinen kiinalaisyliopisto, joka otti vastaan sekä mies- että naisopiskelijoita. Se alkoi tarjoamaan ensimmäisenä myös tohtoriopintoja.

Nanjingin yliopistossa opiskelee runsas 38&nbsp;000 päätoimista opiskelijaa. Heistä runsas 28&nbsp;000 opiskelee alempaa tai ylempää korkeakoulututkintoa ja noin 7&nbsp;000 tohtoriopintoja. Ulkomaalaisia opiskelijoita on noin 3&nbsp;000. Esimerkiksi yhdysvaltalaisia opiskelijoita on runsaasti; yliopisto tekee yhteistyötä yhdysvaltalaisen Johns Hopkinsin yliopiston kanssa (Center for Chinese and American Studies). Siellä on myös oikeustieteen kiinalais-saksalainen laitos. Toukokuussa 2009 avattu The Sino-Finnish Environmental Research Centre (SFERC) on Itä-Suomen ja Nanjingin yliopistojen yhteinen, Nanjingissä yliopistokampuksella sijaitseva ympäristöntutkimuskeskus. Se on ensimmäinen suomalaisten yliopistojen perustama etäkampus ulkomailla.

Vuoden 2020 ARWU-yliopistoranking ("Shanghain lista") sijoitti Nanjingin yliopiston tuhannen huippuyliopiston maailmanlistansa sijaluokkaan 101–150. Yliopisto kuuluu nimellä C9-liiga kutsuttuun Kiinan kärkiyliopistojen liittoumaan.
## Alumneita, henkilökuntaa
*Kenneth Hsu
*Yuan-Cheng Fung
*Chien-Shiung Wu
*Yang Jiechi
*Guo Jinlong
*Chang Cheh
*Jiang Zemin
*Vikram Seth
*Miles Flint
*Pearl S. Buck
*Xu Beihong
*Zheng Ji
*Charles W. Woodworth
*Hans Driesch
*François Cheng
*Gao Xingjian
*Miner Searle Bates

## Katso myös
*The Sino-Finnish Environmental Research Centre
*Kiinan kansallinen yliopistojen pääsykoe

## Lähteet

## Aiheesta muualla

*Nanjingin yliopiston kotisivut 
*Hopkins-Nanjing Center (Johns Hopkinsin yliopiston Paul H. Nitze School of Advanced International Studiesin Nanjingin kampus)
Aluehallintovirasto

**Aluehallintovirasto** (lyh. **avi**, , lyh. *rfv*) hoiti Suomen lainsäädännön toimeenpano-, ohjaus- ja valvontatehtäviä. Jokaisella aluehallintovirastolla oli tietty toimialue, joka käsitti yhden tai useamman maakunnan. Sen vastuualueita olivat peruspalvelut, oikeusturva ja luvat; työsuojelu; ympäristöluvat; pelastustoimi ja varautuminen sekä opetus- ja kulttuuritoimi. Aluehallintovirastoja oli seitsemän, joista yhdeksi rinnastettiin myös Ahvenanmaan valtionvirasto.

Aluehallintovirastot perustettiin 1. tammikuuta 2010 elinkeino-, liikenne- ja ympäristökeskusten kanssa. Ne korvasivat aikaisemmat lääninhallitukset.

Uudistuksessa Aluehallintoviraston tehtävät koottiin valtakunnalliseen Lupa- ja valvontavirastoon yhdessä  ELY-keskusten kanssa. Uusi monialainen Lupa- ja valvontavirasto aloitti toimintansa vuoden 2026 alussa. Aluehallintoviraston toiminta päättyi 31.12.2025 ja sen tehtävistä valtaosa siirtyi uudelle virastolle.  Lupa- ja valvontavirastolla on toimipaikkoja 18 paikkakunnalla ympäri Suomen. Viraston päätoimipaikka on Tampere.

## Arvostelu
Hallituksen asetus aluehallintovirastoista sai osakseen arvostelua muun muassa siksi, että aluehallintovirastojen nimet ovat epäjohdonmukaisia ja vievät harhaan. Julkisuudessa ihmeteltiin myös sitä, ettei uudistusta tehtäessä ollut haettu asiantuntija-apua esimerkiksi nimistönhuoltajilta ja -tutkijoilta eikä heidän apuaan otettu huomioon, kun sitä tarjottiin.

## Lähteet

## Aiheesta muualla
* Aluehallintoviraston kotisivut .
* Keski-Pohjanmaan etelän suunta sai sinetin  Radio Keski-Pohjanmaa, Yle Suomi
Fimreiten taistelu

**Fimreiten taistelu** oli Sognevuonossa lähellä Fimreiten kylää Norjassa käyty meritaistelu, joka ratkaisi Norjan kuninkuuden. Sverre Sigurdinpoika tavoitteli Maunu Erlinginpojan kruunua taistelussa, joka käytiin 15. kesäkuuta 1184. 

Färsaarilta saapunut Sverre väitti olevansa 1136–1155 Norjaa hallinneen Sigurd II Munnin poika. Sverre ryhtyi tavoittelemaan kruunua birkebeinien kapinaliikkeen avustamana. Sota kesti noin 10 vuotta, kunnes Sverre hyökkäsi Maunun veneiden kimppuun Sognevuonossa. Perinteiseen tapaan Maunun veneet oli sidottu kiinni toisiinsa, jolloin niistä muodostui yksi suuri laivasto. Sverren kapinalliset käyttivät tätä hyväkseen ja hyökkäsivät yhden veneen kimppuun kerrallaan, pakottaen veneen upotessa puolustajat hyppäämään seuraavaan veneeseen. Näin lopulta veneet upposivat puolustajien painon käydessä viimeisille veneille liian suureksi. Maunu kuoli miestensä mukana ja Sverrestä tuli uusi hallitsija.

## Lähteet

## Aiheesta muualla

* Slaget ved Fimreite
Francis Durbridge

**Francis Henry Durbridge** (25. marraskuuta 1912 Hull – 11. huhtikuuta 1998 Lontoo) oli brittiläinen rikoskirjailija sekä radio- ja tv-käsikirjoittaja, joka tunnetaan yksityisetsivähahmo Paul Templen luojana.

Durbridge opiskeli Birminghamin yliopistossa, jonka jälkeen hän elätti itsensä päätoimisena kirjoittajana, lukuun ottamatta lyhyttä aikaa osakevälittäjänä. Ensimmäinen Durbridgen kirjoittama radiokuunnelma *Promotion* esitettiin jo hänen opiskeluaikanaan. Ensimmäinen Paul Temple -kuunnelma *Send for Paul Temple* esitettiin keväällä 1938. Kaikkiaan Durbridge kirjoitti 20 Paul Temple -kuunnelmaa kolmenkymmenen vuoden aikana. Lisäksi Durbridge kirjoitti 12 Paul Temple -romaania ja 23 muuta kirjaa. Nuoruuden kirjailijaesikuvinaan Durbridge mainitsi Somerset Maughamin, Joseph Conradin, John Galsworthyn, Arnold Bennettin ja erityisesti Edgar Wallacen.

Paul Temple -kuunnelmia tuotettiin myös Suomessa, pääosassa Joel Rinne. 1960-luvulla Durbridgen käsikirjoittamat television jännityssarjat nousivat suosioon Britannian lisäksi erityisesti Länsi-Saksassa, Alankomaissa ja Pohjoismaissa, myös Suomessa. Juhani Kumpulainen ohjasi Suomen Televisiolle kuusiosaisen *Huivin* (The Scarf, 1962), minkä lisäksi meillä nähtiin muun muassa brittituotannot *Melissa* (1976) ja *[[Irtautuminen]]* (Breakaway, 1980). Jo 1950-luvulla Durbridge kirjoitti elokuvakäsikirjoituksia kuten *[[Kuolema saapuu postitse]]* (Portrait of Alison, 1955) ja *[[Näkymätön murhaaja]]* (The Vicious Circle, 1957).

## Lähteet

## Aiheesta muualla
*
Cornwallinsaari (Nunavut)

**Cornwallinsaari** on pienehkö saari pohjoisessa Kanadassa, Nunavutin territoriossa. Saari on yksi Kanadan arktisista saarista. Saaren pohjoispuolella sijaitsevan Amund Ringnesin saaren erottaa Hendrikseninsalmi, eteläpuolella, Belcher kanavan eteläpuolella sijaitsee Devoninsaari. Saari on suurin kuudesta Ellesmerensaaresta itään sijaitsevassa Norwegian Bay -lahdessa olevasta saaresta, muut saaret ovat Buckingham, Ekins, Exmouth, Graham, ja Table.

Saaren pinta-ala on noin 2&nbsp;358 km². Saaren pituus on noin 90 km ja laveys noin 30 km. Saaren korkeimmat huiput ovat pohjoisrannalla sijaitsevat McLeod Head, 400 m ja Mount Nicolay, 290 m merenpinnasta. Muita merkittäviä pinnanmuotoja saaren rannoilla ovat Northeast Point ja Gordon Head idässä, Pell Point ja Cape O'Brien etelässä ja Cape Butler lounaassa.

Saaren löysi ensimmäisenä eurooppalaisena Sir Edward Belcher 30. elokuuta 1852. Hän nimesi saaren Walesin prinssin ja Cornwallin herttuan Edwardin mukaan. Saarella ei ole pysyvää asutusta.


Tiedosto:CornwallIslandCloseup.png|Tarkempi kuva Cornwallinsaaresta
Tiedosto:Wfm cornwall island.jpg|NASA Landsat kuva Cornwallinsaaresta


## Lähteet
Juhani Sams

**Juhani Sams** (s. 4. syyskuuta 1956 Joutsa) on entinen suomalainen keskimatkojen juoksija. Hän edusti Joutsan Pommia.

Sams karsiutui alkuerissä Milanon sisäratojen EM-kilpailujen 1978 800&nbsp;metrin juoksussa. Hän edusti Suomea aikuisten maaotteluissa vuosina 1975–1978 sijoittuen parhaimmillaan toiseksi ulkoratamaaottelun 800&nbsp;metrillä Bydgoszczissa 1977. Vuoden 1977 kesäuniversiadeissa Sofiassa hän sijoittui 1&nbsp;500&nbsp;metrillä viidenneksi.

Kalevan kisoissa hän saavutti 1&nbsp;500&nbsp;metrillä kultaa Kokkolassa 1978 ajalla 3.47,32 ja hopeaa Tampereella 1977 ajalla 3.42,53. Sisäratojen SM-kilpailuissa hän voitti 1&nbsp;500&nbsp;metrillä kultaa 1975 (käsiajalla 3.48,5), 1976 (käsiajalla 3.51,3) ja 1977 (ajalla 3.50,03).

## Ennätykset
### Ulkoradat

### Sisäradat

## Lähteet
Sousafoni

**Sousafoni** on tuuban sukuinen vaskipuhallin, jota käytetään bassoäänten soittamiseen. Pitkäkaulaisen sousafonin tarkoitus oli saada tuuban ääni kuulumaan paremmin soittokunnan takarivistä, ja sitä käytetään etenkin marssisoittimena. Soittimen putken paksuin osa kiertää soittajan ympäri eli soittaja on ikään kuin torven ”sisällä”. Sousafonia on helpompi kantaa marssiessa kuin tavallista tuubaa.

Soitin on amerikkalaista alkuperää ja sen lanseerasi kuuluisa muusikko ja orkesterinjohtaja John Philip Sousa.
Hänen mukaansa soitin saikin nimensä.

Suomessa sitä käytti eräänä tunnetuimpana Eero Lauresalo (ent. Lindroos), joka soitti Humppa-Veikot-orkesterissa.

## Lähteet
* Otavan suuri musiikkitietosanakirja, osa 5

## Aiheesta muualla
Kookosmedestäjä

**Kookosmedestäjä** (*Anthreptes malacensis*) on Kaakkois-Aasiassa tavattava medestäjiin kuuluva varpuslintu.

## Koko ja ulkonäkö

Kooltaan kookosmedestäjä on noin 14&nbsp;cm. Kookosmedestäjäkoiraan päälaki ja selkä ovat väriltään kiiltävän sinivihreät. Pään sivut ovat ruskehtavan vihreät. Pyrstö ja siipien kupeessa oleva laikku ovat koiraalla violetit. Siivet ovat väriltään punaruskeat. Lajin kurkku on vaaleanruskea ja vatsa on kirkkaankeltainen. Naaras on vaatimattomamman värinen. Selkä on ruskea ja vatsa kirkkaankeltainen.

## Levinneisyys ja elinympäristö
Kookosmedestäjään tavataan alueella, joka käsittää Sundasaaret, alueen Myanmarista Laosiin ja Filippiinit. Kookosmedestäjät elävät rannikkoalueiden metsien reunamailla, maaseudun viljelyalueilla ja puutarhoissa.

## Lisääntyminen ja ravinto
Kookosmedestäjät rakentavat päärynänmallisen pesänsä puuhun ruohoista ja kasvikuiduista. Naaras munii kaksi munaa, joita haudotaan kaksi viikkoa.

Ravintonaan laji käyttää sitruspuiden, mistelin ja muiden kasvien mettä sekä hyönteisiä ja hämähäkkejä.

## Lähteet
RoboCop (sarjakuva)

**RoboCop** on vuosina 2003–2006 ilmestynyt Avatar Pressin julkaisema 9-osainen RoboCop-sarjakuva, jonka loi Frank Miller. Tarinat pohjautuivat Millerin käyttämättömiin ja sensuroituihin *[[RoboCop 2]]*- ja *[[RoboCop 3]]* -elokuvien käsikirjoituksiin.

## Juoni
RoboCop jatkaa sotaansa vanhan Detroitin rikollisia vastaan, mutta hänen ihmissielunsa kummittelee sympaattisen omantunnon sekä menneen elämän muistojen muodossa. Kun RoboCopin luojat ja lahjoittajat OCP:llä saavat tietoonsa hänen ongelmansa, yhtiö päättää syrjäyttää entisen superpoliisinsa. Nyt RoboCop ja hänen sisukas parinsa Anne Lewis joutuvat taistelemaan Detroitin katurikollisten lisäksi OCP:n uutta superpoliisia vastaan, joka ei tunne armoa.
Theodoros Kalliopas

**Theodoros Kalliopas** () oli Ravennan eksarkki vuosina 643–n. 645 ja uudestaan 653–n. 666.

Kalliopaksen ensimmäisestä valtakaudesta ei ole muuta tietoa, kuin että hän seurasi Isaakios Armenialaista 643 ja hänen jälkeensä tuli Plato n. 645. Hän palasi virkaan Olympioksen kuoltua vuonna 652. Kalliopas matkusti Roomaan, jonne hän saapui 15. kesäkuuta 653. Hän suisti tuolloisen paavin Pyhä Martinus I:n valtaistuimeltaan monoteletismista käydyn kiistan takia ja yritti saada roomalaiset äänestämään tilalle uuden paavin. Näin tapahtui kuitenkin vasta seuraavana vuonna, kun Pyhä Eugenius I valittiin paaviksi. Vuoteen 666 mennessä Kalliopaksen tilalle eksarkiksi tuli Gregorios.
Jussi Heikkilä

**Jussi Heikkilä** voi viitata seuraaviin henkilöihin:

*Jussi Heikkilä (s. 1952), taiteilija
*Jussi Heikkilä (s. 1983), yleisurheilija
*Jussi Heikkilä (s. 1959), teollisuustalouden professori.
IK Örnen

**IK Örnen** (**Örnen**) on Suomen vanhin, vuonna 1933 perustettu suunnistuksen erikoisseura. Kaksikielisen IK Örnenin lajina on lisäksi ampumahiihto.

Seura on voittanut Jukolan viestin vuosina 1951 ja 1971. Ensimmäisellä kerralla vuonna 1951 joukkueen keskeinen viestiviejä oli ankkuri Leo Backman, joka valittiin urallaan vuosina 1948 ja 1952 Suomen vuoden suunnistajaksi. Backman oli urallaan myös menestynyt hiihtäjä, joka valittiin vuoden 1954 Falunin MM-kisoihin, mutta joutui luopumaan edustuksesta sairastumisen vuoksi. Suunnistaja, MM-hopeamitalisti Rolf Koskinen on edustanut myös seuraa.

## Lähteet

## Aiheesta muualla
* Seuran kotisivut
Päivikki

**Päivikki** on suomalainen naisen etunimi, jonka nimipäivää vietetään 16. kesäkuuta. Päivi-nimen esimuoto on suomen kielen *päivä*-sana. Päivikin nimipäivä oli vuodesta 1929 lähtien 30. kesäkuuta, mutta vuonna 1950 se siirrettiin kesäkuun 16. päivään, joka on myös Päivin nimipäivä. Digi- ja väestötietoviraston tietojen mukaan Päivikki-nimen saaneita on Suomessa kesäkuuhun 2025 mennessä kaikkiaan noin 10&nbsp;700 naista ja alle 15 miestä.

Päivikki on luultavasti muodostettu Päiviön sisarnimeksi. Nimi myös ilmentää vuorokaudenaikoja aikaisempien Iltan ja Aamun rinnalla.

## Tunnettuja Päivikkejä

* Päivikki Antola, ent. *Suojanen* (s. 1945), uskontotieteilijä, etnologian ja folkloristiikan professori
* Päivikki Elomaa (1931–2025), koripalloilija, pesäpalloilija ja keilaaja
* Päivikki Palosaari (s. 1956), hotelli- ja ravintola-alan yrittäjä

## Kuvitteellisia Päivikkejä
* Päivikki Summanen, tv-sarjassa *[[Uusi päivä]].*
* Päivikki-kiskobussi (Daisy), sarjasta Tuomas Veturi

## Lähteet
Jussi Heikkilä (taiteilija)

**Jussi Heikkilä** (s. 7. toukokuuta 1952 Jyväskylä) on suomalainen käsitetaiteilija. Heikkilä käsittelee teoksissaan usein ekotasapainon häiriöitä. Kansainvälistä mainetta saaneen Heikkilän teoksia on merkittävissä museo- ja yksityisissä kokoelmissa. Hänen veljensä on sisustusarkkitehti Simo Heikkilä.

## Teokset

Tiedosto:Jussi Heikkilä Silmällä pidettävä 2003.JPG|*Silmällä pidettävä*, 2003, Jyväskylä.
Tiedosto:Jussi Heikkila Fucus 2010.jpg|*Fucus*, osa kolmeosaista teosta, 2010, Helsinki.
Tiedosto:Jussi Heikkilä Airo.jpg|*Airo*, 2019, Jyväskylä.

Heikkilä edustaa käsitetaiteen uutta sukupolvea, joka ei enää etsi taiteen määritelmää tai teoretisoi. Hän on ollut eräs suomalaisen taiteen uudistajia 1980-luvulta lähtien. Vaikka Heikkilä tuo taiteellaan esiin ekotasapainon häiriöitä, hän ei esitä tulevaisuudenkuvaa kielteisenä. Teosten hienovireisyys synnyttää katsojassa usein välähdyksenomaisen oivalluksen.

Teosten materiaaleina saattoivat 1990-luvun alussa olla rannalta löytynyt jäte tai myrkkylevä. Sittemmin Heikkilä on käyttänyt muun muassa sulkia ja kirjoja teostensa osina. *Pienessä lintukirjastossa* kirjat ovat siiven osia, Matterhornin ääriviivoja seuraileva 'kirjahylly' taas sisälsi vuorikiipeilykirjallisuutta.

Heikkilän töissä näkyy huoli ihmisen toiminnan vaikutuksesta ja luonnon saastumisesta. Näyttelyssään *Lentämisen ihme* Jyrki Siukosen kanssa Jyväskylän taidemuseossa 2009 hänen teoksensa puhuvat käsitteellisellä ja vertauskuvallisella tasolla. Heikkilä on käsitellyt uransa alusta alkaen ornitologisia aiheita, ja hänen työskentelynssä taustalla onkin aktiivinen lintuharrastus. *Lentämisen ihme* -näyttelyssä hän on rinnastanut muuttolintujen vuotuisen saapumisen ja lähdön lentokenttien monitorien lähteviin lentoihin.

## Koulutus
Heikkilä on taiteen kandidaatti Taideteollisesta korkeakoulusta, jossa hän opiskeli 1973–1977. Hän on opiskellut myös taidehistoriaa Helsingin yliopistossa, sekä  opettanut Jyväskylän yliopistossa, Taideteollisessa korkeakoulussa ja Kiasman kiertokoulussa.

## Palkinnot ja tunnustukset
*Kuvataiteen valtionpalkinto 2000
*Valtion piirustuskilpailu 1984, III palkinto
*Ars Fennica -ehdokas 1997
*Taiteilijaeläke 2014

## Teoskuvia
*Kuva Heikkilän teoksesta ''Merimaisema'', 1989
*Kuva Heikkilän teoksesta ''Pieni lintukirjasto'', 1999, lintukirjat, teräs 
*Kuva Heikkilän teoksesta ''Lunni (Fractercula Arctica)'', 1998 

## Lähteet

## Aiheesta muualla
*
Ene Ergma

**Ene Ergma** (s. 29. helmikuuta 1944 Rakvere) on virolainen poliitikko ja astrofyysikko, Viron tiedeakatemian jäsen.

Ene Ergma on vuodesta 2007 Isänmaan ja Res Publican liiton varapuheenjohtaja. Hän on Viron parlamentin Riigikogun jäsen vuodesta 2003 alkaen. Hän on ollut Riigikogun puhemies vuosina 2003–2006 ja 2007–2014., 

Vuoden 2006 presidentinvaalien ensimmäinen kierros pidettiin riigikogussa 28. elokuuta 2006, jolloin Ene Ergma asetettiin ehdokkaaksi. Riigikoguvaiheen äänestykseen osallistui kuitenkin vain 65 riigikogun jäsentä. Kaikki 65 jäsentä äänestivät häntä, mutta presidentin valinta vaati 2/3 riigikogun kaikista äänistä eli 101:stä, joka tarkoitti vähintään 67 ääntä tullakseen valituksi presidentiksi. Näin Ergmaa ei valittu, ja valinta siirtyi valitsijamieskokoukselle. Keskustan ja kansanliiton edustajat eivät osallistuneet riigikogun vaalikierrokseen, jonka vuoksi kahden kolmasosan valtioneuvoston jäsenten tuen antaminen ehdokkaalle oli mahdotonta.

Ene Ergma opiskeli fysiikkaa Tarton yliopistossa sekä tähtiedettä Moskovan yliopistossa, josta valmistui vuonna 1969. Hän saavutti vuonna 1984 fysiikan ja matematiikan tohtorin tutkinnon. Hän työskenteli nuorempana tutkijana Neuvostoliiton tiedeakatemian fysiikan ja tähtitieteen instituutissa 1972–1974 ja sen jälkeen Neuvostoliiton tiedeakatemian tähtitieteen instituutissa vuosina 1974-1988, viime vaiheessa johtavana tutkijana. Viroon hän palasi vuonna 1988 ja työskenteli professorina Tarton yliopistossa kyseisestä vuodesta ja valittiin Viron tiedeakatemian jäseneksi vuonna 1994. Hän toimi Viron tiedeakatemian varapuheenjohtajana vuosina 1999–2004.

Viron uuden itsenäisyyden aikaan Ergmalla on ollut suuri vaikutus Viron avaruuskomitean puheenjohtajana oman piensatelliittihankkeen ESTCube-1 tukemisessa ja liittymisessä Euroopan avaruusjärjestö ESAn toimintaan, joka tapahtui vuonna 2015.

## Lähteet